Hyuga

Pecahan dan Jampi Kurungan Keluarga Hyuga

Klan Hyuga dipisahkan kepada dua keluarga penting, Keluarga Utama (宗家 Sōke) dan Keluarga Cabang (分家 Bunke); sejenis sistem yang melindungi rahsia sebenar kuasa mata Byakugan daripada orang luar. Ahli dari keluarga utama akan menguruskan pentadbiran klan, manakala ahli daripada keluarga cabang akan memberikan pelindungan.Ahli-ahli daripada keluarga cabang akan ditandakan dengan sejenis "jampi kurungan sumpah" di dahi mereka. Tanda jampi kurungan ini membolehkan ahli daripada keluarga utama mengawal sepenuhnya ahli daripada keluarga cabang. Ini kerana mereka boleh memusnahkan "minda" ahli keluarga cabang dengan hanya satu gerakan jari yang mudah yang akan menyebabkan kesakitan kepada ahli keluarga cabang dan mendera mereka.
Jampi kurungan ini juga berfungsi untuk "mengunci" rahsia Byakugan sekiranya pemakainya mengalami kematian. Ahli keluarga cabang dianggap sebagai orang suruhan, hanya kerana aturan masa kelahiran atau asal keturunan darah mereka (Ahli keluarga cabang yang mempunyai anak, secara automatik anak mereka juga adalah dari keluarga cabang). Sesetengah ahli keluarga cabang sangat membenci ahli keluarga utama. Selepas Peperiksaan Chūnin tamat pada Bahagian I, kedua-dua keluarga sudah mula berkerjasama dan melupakan perbnezaan mereka. Di dalam Bahagian II, mereka akhir menunjukkan kesatuan di antara dua keluarga apabila mereka berperang dengan Pain.

Taijutsu lembut

Anggota klan Hyuga diajar menggunakan sejenis bentuk taijutsu yang dipanggil Taijutsu Lembut (柔拳 Jūken) yang digunakan bersama mata Byakugan. Tidak seperti Taijutsu Keras yang mengakibatkan kecederaan luaran kepada sasaran, teknik Taijutsu Lembut ini mengakibatkan kecederaan dalaman kepada sasarannya. Setiap serangan mesti mengena kepada sasaran dengan tepat iaitu mengenai titik sistem peredaran chakura yang membawa chakura kepada tubuh. Titik ini merupakan penghubung kepada peredaran chakura secara langsung kepada organ-organ dalam tubuh. Apabila sistem ini dicederakan, organ-organ dalam tubuh juga turut terjejas. Tidak ada bentuk pertahanan yang mampu menyekat teknik Taijutsu Lembut ini kerana tidak ada sesiapa yang mampu melatih pertahanan organ dalaman agar menjadi lebih kuat. Salah satu cara yang boleh digunakan untuk menghalangnya hanyakah dengan menghalang serangan tersebut daripada mengenai tubuh.
Teknik terhebat menggunakan taijutsu lembut adalah Rajah Lapan Triagram 64 Telapak yang hanya diajarkan kepada ahli keluarga utama. Namun, sesetengah pengguna Byakugan yang berkemahiran seperti Neji, yang nyata-nyata jarang dilihat, mampu menggunakan teknik Taijutsu Lembut ke tahap yang lebih tinggi.Dia mampu mempelajari teknik tersebut bersendirian dan digelar sebagai "genius" di kalangan ahli klan Hyuga. Neji Hyuga mampu menggunakan teknik terhebat klan Hyuga iaitu teknik Rajah Lapan Triagram 64 Telapak bersama Hinata Hyuga yang mampu mempelajari teknik Rajah Lapan Triagram 32 Telapak (versi lebih mudah berbanding Neji) yang hanya dapat dilihat dalam siri anime. Teknik ini menyasarkan "Sistem Peredaran Chakura" (keirakurei) yang mengandungi 361 titik nadi dipanggil "Tenketsu". Apabila tenketsu ini diserang, pengguna Byakugan boleh memilih sama ada menutup atau membuka secara paksa tenketsu sasaran dan memberikan kelebihan kepada mereka mengawal pengaliran chakura pihak lawan.
Dalam pertarungan Neji menentang Kidomaru, Neji telah menggunakan Rajah Lapan Triagram 128 Telapak ke atas Kidomaru yang mana hanya terdapat di dalam siri animasi. Taijutsu Lembut berkeupayaan untuk menyerang tanpa menggunakan tenaga yang banyak namun memberikan tahap kerosakan yang maksimum kepada sasaran berbanding sesetengah Ninjutsu yang bertahap tinggi. Ia boleh dianggap sebagai taijutsu terhebat yang terdapat di Konohagakure.

Latar belakang

Hiashi telah dilahirkan sebelum adik kembarnya; Hizashi dilahirkan, menjadikan dia sebagai ketua keluarga Hyuga. Oleh kerana itu jugalah dia diletakkan sebagai salah seorang ahli keluarga utama dan adik kembarnya hizashi menjadi ahli keluarga cabang yang dimestikan untuk mempertaruhkan nyawa melindung ahli keluarga utama. Bertahun kemudian, apabila Neji dilahirkan, Hizashi berasa sedih apabila mengenangkan anaknya tidak dapat dilahirkan sebagai ahli keluarga utama dan tidak mampu mencapai potensi yang setanding mereka. Ini mengakibatkan Hizashi membenci ahli keluarga utama termasuklah abangnya Hiashi dan anak-anak perempuannya; Hinata dan Hanabi. Hiashi juga turut meletakkan satu jampi kurungan sumpah ke atas Neji dan ini mengakibatkan hubungan mereka semakin renggang. Apabila Hizashi pernah merenung Hinata dengan "niat" membunuh, Hiashi telah mengaktifkan kesan jampi kurungan sumpah di kepala Hizashi, mengakibatkan dia mengerang kesakitan sambil memberitahu Neji akan tugasnya sebagai pelindung kepada ahli keluarga utama.
Ketika lawatan ketua kampung ninja Kumogakure ke Konoha dengan tujuan untuk menandatangani kontrak perdamaian di antara kedua-dua kampung tersebut, satu keraian telah dilangsungkan. namun, semua ahli klan Hyūga tidak menghadirkan diri kerana hari tersebut merupakan hari ulangtahun kelahiran Hinata (yang juga hari penabalan sebagai pewaris Hyūga). Satu insiden telah berlaku malam itu apabila Hinata diculik oleh ketua dari Kumogakure tersebut. Namun begitu, dia telah ditangkap dan dibunuh oleh Hiashi. Kemudiannya, pihak kumogakure telah menuntut ganti mayat Hiashi sebagai pampasan di atas kematian ketua mereka atau peperangan akan meletus di antara kedua-dua kampung tersebut. Pihak Konoha yang tidak mahu peperangan meletus kembali, telah bersetuju dengan permintaan daripada Kumogakure namun enggan menyerahkan rahsian Byakugan kepada pihak musuh. kemudian, bapa kepada Hiashi memberikan cadangan kepada Hokage Ketiga yang memerintah ketika itu untuk menyerahkan mayat Hizashi sebagai "pendua" agar dapat mengaburi mata ninja Kumogakure. ini adalah kerana, rahsia mengenai Byakugan akan termusnah apabila Hizashi yang memiliki tanda jampi kurungan sumpah mati. Hiashi cuba membangkang idea tersebut dan inginkan alternatif lain dicari, namun Hizashi telah bersetuju dengan kerelaan hatinya dan menyatakan bahawa dia kini boleh memilih sesuatu mengikut keinginannya (demi memperbetulkan kesalahannya kepada Hiashi) dan demi melindungi abangnya dan bukan mati demi klan Hyūga. Sebelum terbunuh, Hizashi telah mengamanahkan Hiashi agar memberitahu kisah sebenar di sebalik semua ini dan mengapa dia mengambil keputusan tersebut kepada Neji pada suatu hari nanti.
Pada awalnya, Hiashi telah melatih Hinata agar menjadi pewaris kepada klan Hyūga, namun disebabkan oleh hinata yang kekurangan keyakinan mengakibatkan dia bertukar perhatiannya kepada naka kedua; Hanabi Hyūga. Hinata kemudiannya telah diserapkan ke dalam Pasukan Kurenai di bawah pimpinan oleh ninja Jonin; Kurenai Yuhi bersama Kiba Inuzuka dan Shino Aburame.

Personaliti

Hiashi berperwatakan sebagai seorang yang serius dan tegas. Ini dapat dibuktikan melalui cara dia melatih kedua-dua anaknya dan jarang memuji apa yang dilakukan oleh mereka. Ini terbukti benar apabila dia menyatakan bahawa dia tidak akan mengambil kisah mengenai "kebarangkalian" Hinata akan terkorban ketika menjalankan bersama Kumpulan Kurenai dan tutur menyatakan bahawa klan Hyūga tidak memerlukan pewaris yang lemah. Selepas jalan cerita ini berkembang dan Hinata mula menunjukkan peningkatan yang ketara, Hiashi mula menerima "kehadiran" Hinata. Hiashi juga turut dilihat sangat tegas terhadap adik kembarnya dan anak saudaranya; Hiazashi dan Neji, sehinggakan sanggup menghukum mereka dengan mengaktifkan jampi kurungan sumpah jika mereka ingkar dengan arahan dan tidak menjalankan tanggungjawab mereka. Bagaimana, Hiashi sebenarnya sangat menyayangi mereka sebagai ahli keluarganya.

Keupayaan

Sebagai ahli daripada klan Hyūga, Hiashi memiliki Byakugan, iaitu sejenis Kekkei genkai dimiliki oleh klan tersebut. melalui Byakugan yang dimilikinya, Hiashi memiliki penglihatan yang hampir menyamai 360-darjah, kecuali satu titik buta di belakang lehernya. Namun begitu, kuasa sepenuh yang dimiliki oleh Hiashi adalah masih tanda tanya dan rahsia.
Ketika serangan Orochimaru ke atas Konohagakure, Hiashi telah menunjukkan sebahagian daripada kebolehannya dengan menewaskan beberapa orang ninja daripada Otogakure dan Sunagakure. Hiashi turut menunjukkan kehandalannya menggunakan taijutsu apabila berjaya membunuh wakil kampung ninja Kumogakure dengan hanya menggunakan sebelah tangan sahaja, dengan mengenakan serangan ke bahagian perut musuh untuk menyelamatkan Hinata.

Latar belakang

Sebagai anak bongsu dalam keluarganya, terdapat kemungkinan Hanabi bakal diletakkan sebagai salah seorang ahli keluarga cabang setelah anak sulung (Hinata) mencapai usia tiga tahun. namun, oleh kerana bakal pewaris asal iaitu Hinata tidak menunjukkan keupayaannya, Hanabi telah dipilih oleh ayahnya sebagai bakal pewaris. Namun, setelah berlaku pbeberapa perubahan ke atas struktur klan Hyūga, berkemungkinan juga perkara ini tidak akan berlaku. Namun, oleh kerana Hanabi juga seorang ninja wanita, berkemungkinan tanda jampi kurungan sumpahan tersebut tidak akan dilakukan sama sekali kerana di dalam tradisi orang Jepun, hanya anggota lelaki yang berhak memulakan "cabangan" sesebuah keluarga dan bukannya pihak wanita.

Latar belakang

Hizashi merupakan adik kembar kepada Hiashi Hyūga, namun oleh kerana dia dilahirkan sebagai anak kedua maka dia telah dimasukkan ke dalam keluarga cabang. Oleh kerana telah menjadi keluarga cabang, maka Hizashi telah ditandakan dengan "Jampi Kurungan Sumpah" yang boleh digunakan untuk menghukumnya sekiranya dia tidak mematuhi arahan daripada ahli keluarga utama dan ia juga boleh digunakan untuk "mengunci" keupayaan Byakugan apabila dia mati.
Hizashi sebenarnya adalah bapa kepada Neji Hyūga. Pada hari ulangtahun ketiga kelahiran Hinata, Hiashi telah mengenakan tanda Jampi Kurungan Sumpah ke atas anaknya Neji Hyūga. Pada ketika ini, Hizashi sudah menyedari akan kebolehan istemewa anaknya dan kesal kerana Neji terpaksa menjadi "orang suruhan" kepada keluarga utama (terutamanya kepada keluarga Hiashi). Apabila dia cuba memberikan renungan yang mengandungi "niat membunuh" ke arah Hinata, Hinata bertindak seolah-olah dia berasa ketakutan dan berharap ayahnya akan melindunginya namun Hiashi terlalu sibuk dan Hizashi terus bertarung dengan Hinata. Hizashi telah meyerang titik chakura Hinata dan perutnya agar dia tidak mampu mengeluarkan lagi chakura dari tubuhnya. Hinata kemudiannya menggunakan Byakugan tetapi telah dipukul hingga terjatuh dan mengunci Byakugan miliknya agar ianya tidak dapat digunakan selama-lamanya. Hizashi berkata: Kamu adalah seorang yang tidak berguna dan tidak layak digelar sebagai salah seorang ahli klan Hyūga. Hinata kemudian menangis dan menjerit: Ayah! Ayah!Hizashi kemudian menyerang Hinata dengan teknik Lapan Triagram: Serangan 64 Telapak dan telah melumpuhkan Hinata selama tiga bulan. Hiashi kemudiannya menyedari bahawa Hinata tidak boleh lagi menjadi seorang ninja kerana kebolehannya telah "dikunci". Hiashi kemudiannya meletakkan Hinata untuk diambil sebagai anak angkat.

Kematian dan legasi

Selepas Hiashi membunuh ketua ninja dari Kumogakure, pihak Kumogakure telah menuntut mayat Hiashi sebagai ganti rugi di atas kematian ketua mereka, namun pada hakikatnya mereka hanya mahukan rahsia Byakugan milik klan Hyūga. Pada ketika ini, bapa kepada Hiashi dan Hizashi telah memberikan saranan agar menyerahkan mayat Hizashi sebagai ganti (kerana mereka kembar berwajah seiras) dan rahsia Byakugan tidak akan terdedah.
Ketika Hiashi menunjukkan keengganannya dengan cadangan tersebut, dia mengetahui bahawa Hizashi telah menyetujui perancangan yang telah diatur itu. Hizashi telah memukul Hiashi sehingga pengsan dengan satu tumbukan apabila dia cuba menghalang Hizashi. Kemudian Hizashi berkata dengan nada yang tenang bahawa dia akhirnya boleh lari daripada takdir yang mengikatnya. Walaupun masih membenci keluarga utama di atas apa yang berlaku, namun dia bangga untuk memilih kematian dan dapat menjadi "pengganti" demi menyelamatkan abangnya, mengelakkan peperangan dan memilih takdirnya sendiri. Dia kemudiannya meminta Hiashi menceritakan cerita sebenar mengenai keputusannya itu kepada Neji apabila sampai masa dan ketika yang sesuai sambil menunjukkan kekesalan kerana memberikan contoh tidak baik kepada anaknya. Hiashi mengambil keputusan untuk tidak memberitahu Neji sehinggalah dia bersedia dan kematian Hizashi membuatkan Neji begitu berdendam dengan keluarga utama dan menganggap takdir tidak boleh diubah. Neji kemudiannya telah mengetahui "kebenaran" di atas kematian ayahnya setelah dia dilawati oleh Hiashi selepas ditewaskan oleh Naruto dalam perlawanan peringkat akhir ketika Peperiksaan Chunin sedang berjalan. Di dalam siri anime, bahagian ini telah diubah sedikit dengan Hiashi memberikan Neji surat wasiat yang ditinggalkan oleh ayahnya. Neji kemudiannya memaafkan keluarga utama dan bercakap di dalam hati dan memberitahu ayahnya bahawa dia tidak akan kalah lagi.